

Til alle kommuner

Slotsholmsgade 10-12

DK-1216 København K

T +45 7226 9000

M [sum@sum.dk](mailto:sum@sum.dk)

W [ism.dk](http://sum.dk/)

Dato 02-12-2025

Enhed: Kommunal og regional styring og struktur

Sagsbeh.: Lene Østergaard

Koordineret med: BM, BUVM, MGTP, SBM, ÆM.

Sagsnr.: 2025 - 9609

Dok. nr.: 4526277

# Orientering nr. 67 om ændringer til budget- og regnskabssystem for kommuner

**Hermed orienteres om ændring og præciseringer m.v. i bilag 1 til cirkulære nr. 9746 af 11. august 2025 om budget- og regnskabssystem for kommuner**:

**Kap. 3 og 4**

Hovedkonto 0

1. Oprettelse af ny anlægsgruppering 002 Udtagningsprojekter under funktion 0.38.50 Naturforvaltningsprojekter

Hovedkonto 3

1. Nedlæggelse af funktion 3.30.44. Produktionsskoler
2. Nedlæggelse af funktion 3.30.45 Erhvervsgrunduddannelser

Hovedkonto 5

1. På funktion 5.38.42 Boformer til personer med særlige sociale problemer oprettes to nye refusionsgrupperinger, 005 og 006, og refusionsgruppering 004 nedlægges.
2. Ændret betegnelse af driftsgruppering 009 og 010 på funktion 5.57.72 og driftsgruppering 011 og 016 på funktion 5.57.74.
3. Oprettelse af nye driftsgrupperinger, 100 og 101, på funktion 5.57.72 Sociale formål til udgifter og indtægter vedrørende Ungeløftet og øvrige puljer fra STAR
4. Oprettelse af ny funktion 5.68.92 Driftsudgifter til øvrig vejledning og opkvalificering m.v. samt mentorstøtte i den kommunale beskæftigelsesindsats
5. Ændringer på funktion 5.68.90 som følge af beskæftigelsesreformen
6. Ændringer på funktion 5.68.98 vedr. driftsudgifter til vejledning og opkvalificering m.v. af unge 15-17-årige

1. Ændringer vedr. driftsudgifter til vejledning og opkvalificering m.v. af førtidspensionister
2. Ændringer pr. 1. februar 2026 som følge af beskæftigelsesreformen
3. Øvrige ændringer på Beskæftigelsesministeriets område

Hovedkonto 6

1. Ændring på funktion 6.45.53 som følge af indførsel af jobpræmie

Øvrige ændringer og præciseringer

1. Øvrige ændringer og præciseringer

**Uddybende bemærkninger**

**Kap. 3 og 4**

Hovedkonto 0

**Ad 1) Oprettelse af ny anlægsgruppering 002 Udtagningsprojekter under funktion 0.38.50 Naturforvaltningsprojekter**

Der oprettes under funktion 0.38.50 Naturforvaltningsprojekter en ny anlægsgruppering:

002 Udtagningsprojekter

På grupperingen registreres anlægsudgifter og -indtægter vedrørende udtagningsprojekter, dvs. omlægningsindsatser vedr. lavbundsarealer og kvælstofreducerende indsatser**.**

Ændringen træder i kraft med virkning fra regnskab 2026.

Hovedkonto 3

### Ad 2) Nedlæggelse af funktion 3.30.44 Produktionsskoler

### Funktionen har alene skullet anvendes til kommunale udgifter og indtægter, som vedrører unge, der før den 1. august 2019 er påbegyndt en uddannelse eller aktivitet efter daværende lovbekendtgørelse nr. 97 af 26. januar 2017 om produktionsskoler, og som har valgt at fortsætte uddannelsen eller aktiviteten efter reglerne herom, jf. § 30, stk. 9, i lov nr. 745 af 8. juni 2018 om ændringer som følge af lovgivning om forberedende grunduddannelse m.v. Kontoen nedlægges som følge af, at der ikke længere er aktivitet, som er omfattet heraf.

Ændringen træder i kraft med virkning fra regnskab 2026.

**Ad 3) Nedlæggelse af funktion 3.30.45 Erhvervsgrunduddannelser**

Funktionen har alene skullet anvendes til kommunale udgifter og indtægter, som vedrører unge, som før den 1. august 2019 er påbegyndt en uddannelse efter lov om erhvervsgrunduddannelse, og som har valgt at fortsætte uddannelsen efter reglerne herom, jf. § 30, stk. 9, i lov nr. 745 af 8. juni 2018 om ændringer som følge af lovgivning om forberedende grunduddannelse m.v. Kontoen nedlægges som følge af, at der ikke længere er aktivitet, som er omfattet heraf.

Ændringen træder i kraft med virkning fra regnskab 2026.

Hovedkonto 5

**Ad 4) På funktion 5.38.42 Boformer til personer med særlige sociale problemer oprettes to nye refusionsgrupperinger, 005 og 006, og refusionsgruppering 004 nedlægges**

På funktionen oprettes to nye refusionsgrupperinger til kontering af refusion efter servicelovens § 177, stk. 1, nr. 2 og 3:

005 Refusion med 50 pct. vedr. herberger og forsorgshjem

006 Refusion med 50 pct. vedr. krisecentre

På gruppering 005 registreres refusion med 50 pct. vedrørende personer på herberger og forsorgshjem, jf. servicelovens § 177, stk. 1, nr. 3. På gruppering 006 registreres refusion med 50 pct. vedrørende personer på krisecentre, jf. servicelovens § 177, stk. 1, nr. 2.

På funktionen nedlægges følgende refusionsgruppering:

004 Refusion med 50 pct. krisecentre og boformer til personer med særlige sociale problemer

Ændringen træder i kraft med virkning fra regnskab 2026.

**Ad 5) Ændret betegnelse af driftsgruppering 009 og 010 på funktion 5.57.72 og driftsgruppering 011 og 016 på funktion 5.57.74.**

Med lov om ændring af lov om social service og barnets lov (Ændring af betegnelsen merudgiftsydelse til kompensationsydelse og indførelse af et ensartet og forenklet udmålingssystem for kompensationsydelse til børn, unge og voksne) som trådte i kraft 1. september 2025, ændres betegnelsen af kapitel 17 i serviceloven fra ”Dækning af nødvendige merudgifter” til ”Kompensationsydelse”.

På funktion 5.57.72 Sociale formål ændres titlerne på denne baggrund på driftsgruppering 009 og 010 til følgende:

009 Kompensationsydelse vedr. forsørgelse af børn med nedsat funktionsevne

010 Kompensationsydelse vedr. voksne med nedsat funktionsevne

Der foretages som følge heraf en konsekvensændring i konteringsreglerne til driftsgruppering 015.

På 5.57.74 Sociale formål ændres titlerne på denne baggrund på driftsgruppering 011 og 016 til:

011 Hjælp til nødvendige kompensationsberettigende udgifter med 100 pct. refusion til flygtninge m.v. med betydelig og varigt nedsat funktionsevne anbragt i døgnophold

016 Kompensationsydelse og tabt arbejdsfortjeneste med 100 pct. refusion til flygtninge m.v. i de første tre år

Ændringen træder i kraft med virkning fra regnskab 2026.

**Ad 6) Oprettelse af nye driftsgrupperinger, 100 og 101, på funktion 5.57.72 Sociale formål til udgifter og indtægter vedrørende Ungeløftet og øvrige puljer fra STAR**

På funktionen oprettes to grupperinger til udgifter og indtægter vedr. Ungeløftet og øvrige puljer, der ikke er omfattet af budgetgarantien:

100 Ungeløftet

101 Puljer, der ikke er omfattet af budgetgarantien

Driftsgruppering 101 vedr. puljer, der ikke er omfattet af budgetgarantien, omfatter ikke varslingspuljen på driftsgruppering 093 og Ungeløftet på driftsgruppering 100 eller puljerne på funktion 5.68.98, da disse er omfattet af budgetgaranti.

Hensigten med driftsgrupperingerne er, at tilsagn om tilskud og udgifter vedrørende disse tilsagn balancerer over tid, idet STAR ofte udbetaler tilskud i efterfølgende regnskabsår. Det er en forudsætning for registrering af tilskud, at kommunen har modtaget tilsagnsbreve fra STAR.

Administrative udgifter og tilhørende tilskud konteres på funktion 6.45.53. Tilskud til driftsudgifter til projekter og administrative udgifter til f.eks. myndighedsopgaver konteres således opdelt.

Ændringen træder i kraft med virkning fra regnskab 2026.

**Ad 7) Oprettelse af ny funktion 5.68.92 Driftsudgifter til øvrig vejledning og opkvalificering m.v. samt mentorstøtte i den kommunale beskæftigelsesindsats**

Folketinget har d. 18. december 2025 vedtaget lov om ændring af lov om en aktiv beskæftigelsesindsats, lov om kommunal udligning og generelle tilskud til kommuner, samt lov om kommunernes finansiering af visse offentlige ydelser udbetalt af kommunerne, Udbetaling Danmark og arbejdsløshedskasserne (Grænse for kommunernes udgifter til øvrig vejledning og opkvalificering m.v. samt til mentorstøtte i forhold til den kommunale budgetgaranti og indførelse af forældelsesregler i Ydelsesrefusion).

Med loven indføres en grænse pr. fuldtidsperson pr. 1. januar 2026 for kommunernes nettoudgifter til øvrig vejledning og opkvalificering m.v. samt mentorstøtte, som maksimalt kan indgå i den kommunale budgetgaranti.

Alle udgifter og indtægter vedrørende øvrig vejledning og opkvalificering m.v. samt mentorstøtte, der fra 1. januar 2026 er omfattet af grænsen i forhold til den kommunale budgetgaranti, skal derfor konteres på en ny funktion:

5.68.92 Øvrig vejledning og opkvalificering m.v. samt mentorstøtte i den kommunale beskæftigelsesindsats

Grænsen gælder for alle målgrupper, inkl. personer omfattet af arbejdspligt efter lov om en aktiv beskæftigelsesindsats, og gælder for al aktivitet, der afholdes fra 1. januar 2026. Grænsen omfatter udgifter og indtægter vedrørende partnerskabsaftaler efter § 15, tilbud om øvrig vejledning og opkvalificering efter § 91, mentorstøtte efter § 167, undervisningsmateriale efter § 172 og merudgiftsgodtgørelse efter § 176 i lov om en aktiv beskæftigelsesindsats.

Der autoriseres således følgende driftsgrupperinger på funktionen:

001 Mentorstøtte uden refusion

002 Merudgiftsgodtgørelse uden refusion

003 Øvrig vejledning og opkvalificering m.v. til dagpengemodtagere uden

refusion

004 Øvrig vejledning og opkvalificering m.v. til kontanthjælpsmodtagere

uden refusion

005 Øvrig vejledning og opkvalificering m.v. til øvrige målgrupper uden

refusion

006 Øvrig vejledning og opkvalificering m.v. i 2026 til personer i

jobafklaringsforløb med 50 pct. refusion

007 Merudgiftsgodtgørelse i 2026 til personer i jobafklaringsforløb med

50 pct. refusion

008 Mentorstøtte i 2026 til personer i jobafklaringsforløb med 50 pct. refusion

009 Øvrig vejledning og opkvalificering m.v. i 2026 til førtidspensionister med 50 pct. refusion

010 Øvrig vejledning og opkvalificering m.v. i 2026 til unge under 18 år med 50 pct. refusion

011 Merudgiftsgodtgørelse i 2026 til unge under 18 år med 50 pct.

refusion

012 Resultatbetalinger i forbindelse med sociale effektinvesteringer på

beskæftigelsesområdet

Funktionen er udtømmende, dvs. at der kun må konteres på de autoriserede grupperinger på funktionen.

Systematikken er, at kommunerne på driftsgrupperingerne 001-005 for aktivitet pr. 1. januar 2026 skal registrere på tre grupperinger vedr. øvrig vejledning og opkvalificering m.v. (dagpengemodtagere, kontanthjælpsmodtagere uanset visitationsgruppe og øvrige målgrupper), én fælles gruppering til merudgiftsgodtgørelse og én fælles gruppering til mentorstøtte. Driftsgrupperingerne 006-011 autoriseres til at håndtere, at der er udgifter vedrørende aktivitet i 2026, der både er omfattet af grænsen og er refusionsberettigede. Driftsgruppering 012 er oprettet til at følge udgiftsniveauet for kommunernes resultatbetalinger i forbindelse med sociale effektinvesteringer på beskæftigelsesområdet.

Der autoriseres følgende refusionsgrupperinger på funktionen:

001 Refusion med 50 pct. af udgifter i 2026 på driftsgruppering 006-008 vedr. personer i jobafklaringsforløb

002 Refusion med 50 pct. af udgifter i 2026 på driftsgruppering 009 vedr.

førtidspensionister

003 Berigtigelser

004 Refusion med 50 pct. af udgifter i 2026 på driftsgruppering 010-011 vedr. unge under 18 år

*Udgifter ved aktivitet, der løber over årsskiftet 2025-2026*

Hvis der er aktivitet, som løber over årsskiftet, skal der opdeles, så udgifter og indtægter vedr. aktivitet til og med 31. december 2025 registreres på relevant gruppering på funktion 5.68.90 (unge under 18 år og førtidspensionister dog på funktion 5.68.98), mens udgifter og indtægter vedr. aktivitet fra og med 1. januar 2026 registreres på relevant gruppering på 5.68.92.

*Refusionsberettigende udgifter i 2026 vedrørende personer i jobafklaringsforløb, førtidspensionister og unge under 18 år*

I 2026 er der fortsat 50 pct. refusion af kommunernes driftsudgifter til aktivering i vejledning og opkvalificering af personer i jobafklaringsforløb, førtidspensionister, der ikke er i ressourceforløb, og unge under 18 år. Det betyder, at der i 2026 skal være grupperinger til kommunernes registrering af udgifter, der både er omfattet af grænsen og er refusionsberettigende.

Beskæftigelsesministeriet forventer, at bestemmelsen om refusion af kommunernes driftsudgifter til aktivering i vejledning og opkvalificering af personer i jobafklaringsforløb, førtidspensionister og unge under 18 år ophører med en lovændring fra 1. januar 2027. Fra og med 2027 forventes det således, at udgifter og indtægter vedrørende aktivitet efter 1. januar 2027 for disse tre målgrupper skal konteres sammen med udgifterne til de øvrige målgrupper.

*Særligt for øvrig vejledning og opkvalificering m.v. samt mentor for unge under 18 år og førtidspensionister fra 1. januar 2026*

Den nye grænse pr. fuldtidsperson gælder også for øvrig vejledning og opkvalificering m.v. samt mentorstøtte til unge under 18 år og førtidspensionister. Derfor skal udgifter og indtægter vedr. øvrig vejledning og opkvalificering m.v. samt mentorstøtte til unge under 18 år og førtidspensionister for aktivitet fra 1. januar 2026 registreres på den nye funktion 5.68.92.

Se pkt. 9 og 10 vedr. afløbsudgifter.

*Gælder ikke puljefinansieret indsats omfattet af budgetgaranti*

Kommunernes driftsudgifter til uddannelsesløftspuljen efter § 96, og den regionale uddannelsespulje efter § 97 i lov om en aktiv beskæftigelsesindsats er ikke omfattet af grænsen. Grupperingerne til registrering af driftsudgifter på hhv. 100 og 110 på funktion 5.68.98 fortsætter uændret. Grupperingen til uddannelsesløftspuljen lukkes, når der ikke længere er afløbsudgifter.

*Gælder ikke ungepuljen og øvrig puljefinansieret indsats, der ikke er omfattet af budgetgaranti*

Kommunernes indtægter og udgifter vedrørende ungepuljen og øvrige puljer skal fra regnskab 2026 registreres på to nye grupperinger på funktion 5.57.72, jf. pkt. 6.

Ændringen træder i kraft med virkning fra regnskab 2026.

**Ad 8) Ændringer på funktion 5.68.90 som følge af beskæftigelsesreformen**

På funktion 5.68.90 skal kommunerne fortsat registrere udgifter og indtægter vedrørende uddannelse og seks ugers jobrettet uddannelse efter lov om en aktiv beskæftigelsesindsats. Her skal kommunerne også fortsat registrere udgifter og indtægter vedrørende særligt tilrettelagt nytteindsats samt forberedelsestid og jobsøgning efter lov om en aktiv beskæftigelsesindsats for personer omfattet af arbejdspligt efter lov om en aktiv beskæftigelsesindsats. I en overgangsperiode skal kommunerne dog her også registrere udgifter og indtægter vedrørende øvrig vejledning og opkvalificering m.v. samt mentorstøtte fra 1. januar 2026, som vedrører aktivitet til og med 31. december 2025.

*Tilrettet navn på funktion 5.68.90*

Navnet på funktionen er præciseret til at omhandle udgifter til *uddannelse m.v*. i den kommunale beskæftigelsesindsats:

5.68.90 Uddannelse m.v. i den kommunale beskæftigelsesindsats

*Indledningen til funktion 5.68.90*

Indledningen er gjort kortere for at fokusere på udgifter til uddannelse, seks ugers jobrettet uddannelse samt særligt tilrettelagt nytteindsats samt forberedelsestid og jobsøgning efter lov om en aktiv beskæftigelsesindsats for personer omfattet af arbejdspligt efter lov om en aktiv beskæftigelsesindsats.

*Uddannelse*

Kommunernes driftsudgifter ved tilbud om uddannelse efter § 90 samt studie- og erhvervskompetencegivende uddannelse efter § 95 i lov om en aktiv beskæftigelsesindsats er ikke omfattet af grænsen for udgifter til øvrig vejledning og opkvalificering m.v. samt mentorstøtte, der maksimalt kan indgå i budgetgarantien. Ligeledes er driftsudgifter til seks ugers jobrettet uddannelse af ledighedsydelses-modtagere heller ikke omfattet af grænsen.

For at forenkle konteringen af udgifterne til uddannelse samles kontering af udgifterne uanset målgruppe på en ny driftsgruppering 118. På denne funktion konteres også driftsudgifter til seks ugers jobrettet uddannelse af ledighedsydelsesmodtagere.

118 Driftsudgifter til uddannelse uden refusion

Driftsgruppering 118 skal dog i 2026 ikke anvendes til udgifter vedr. personer i jobafklaringsforløb. Det skyldes, at der er 50 pct. refusion for udgifter vedr. personer i jobafklaringsforløb for aktivitet til og med 2026. Udgifterne hertil skal fortsat registreres på driftsgruppering 097, jf. nedenfor.

*Seks ugers jobrettet uddannelse*

Driftsudgifter til seks ugers jobrettet uddannelse efter kapitel 9 i lov om en aktiv beskæftigelsesindsats er ikke omfattet af grænsen. Driftsgruppering 110 vedr. driftsudgifter til seks ugers jobrettet uddannelse af dagpengemodtagere fortsætter således uændret.

Udgifter, der vedrører seks ugers jobrettet uddannelse til ledighedsydelsesmodtagere, registreres fra 1. januar 2026 på den nye driftsgruppering 118.

*Afløbsgrupperinger*

En række driftsgrupperinger ændrer navn, da de fra 1. januar 2026 alene anvendes til at registrere udgifter vedr. aktivitet for tidligere år:

098 Afløb af mentorfunktion til personer i jobafklaringsforløb med 50 pct. refusion før 2026

100 Afløb af merudgiftsgodtgørelse med 50 pct. refusion til personer i

jobafklaringsforløb før 2026

101 Afløb af driftsudgifter uden refusion ved aktivering af

kontanthjælpsmodtagere, der ikke kan henføres til driftsgruppering

102, og selvforsørgende m.v. før 2026

102 Afløb af driftsudgifter uden refusion ved aktivering af unge kontanthjælpsmodtagere uden en erhvervskompetencegivende uddannelse før 2026 og til og med 30/6-2025 uddannelseshjælpsmodtagere

103 Afløb af merudgiftsgodtgørelse uden refusion vedr.

kontanthjælpsmodtagere (og til og med 30/6-2025

uddannelseshjælpsmodtagere) m.v. før 2026

104 Afløb af driftsudgifter uden refusion ved aktivering af revalidender og

forrevalidender før 2026

105 Afløb af driftsudgifter uden refusion ved aktivering af

ledighedsydelsesmodtagere før 2026

106 Afløb af mentorudgifter uden refusion men omfattet af budgetgaranti før 2026

109 Afløb af driftsudgifter uden refusion ved aktivering af

dagpengemodtagere før 2026

111 Afløb af driftsudgifter uden refusion ved aktivering af

sygedagpengemodtagere før 2026

112 Afløb af aktivering uden refusion vedr. ressourceforløb før 2026

113 Afløb af aktivering uden refusion vedr. ressourceforløb for

førtidspensionister før 2026

114 Afløb af mentorfunktion i forb. med ressourceforløb uden refusion men omfattet af budgetgaranti før 2026

115 Afløb af merudgiftsgodtgørelse i forbindelse med ressourceforløb

uden refusion før 2026

*Særligt for driftsudgifter vedrørende personer i jobafklaringsforløb*

I 2026 er der fortsat 50 pct. refusion af kommunernes driftsudgifter til aktivering i vejledning og opkvalificering samt mentorstøtte til personer i jobafklaringsforløb samtidigt med at den nye grænse pr. fuldtidsperson, jf. pkt. 7, også gælder for øvrig vejledning og opkvalificering m.v. samt mentorstøtte til personer i jobafklaringsforløb.

I regnskab 2026 registreres driftsudgifterne til vejledning og opkvalificering således:

* *Øvrig vejledning og opkvalificering m.v.:* Da driftsudgifter til øvrig vejledning og opkvalificering m.v. til personer i jobafklaringsforløb for aktivitet fra 1. januar 2026 er omfattet af grænsen, skal udgifterne til øvrig vejledning og opkvalificering m.v. til personer i jobafklaringsforløb registreres på den nye funktion 5.68.92. Driftsgruppering 097 på funktion 5.68.90 anvendes kun til udgifter af aktivitet til og med 31/12-2025. Der vil være 50 pct. refusion i begge tilfælde.
* *Ordinær uddannelse:* Registreres fortsat på driftsgruppering 097 på funktion 5.68.90, og der er 50 pct. refusion.

Det præciseres derfor i titlen på driftsgruppering 097, at den skal anvendes til registrering af udgifter vedr. aktivitet i øvrig vejledning og opkvalificering m.v. til og med 31. december 2025, men også fortsat skal anvendes til registrering af udgifter vedrørende uddannelse uanset, om uddannelsesaktiviteten finder sted i 2026 eller tidligere:

097 Driftsudgifter med 50 pct. refusion ved uddannelse og før 2026 afløb

af øvrig vejledning og opkvalificering m.v. for personer i

jobafklaringsforløb

Beskæftigelsesministeriet har oplyst, at fra 1. januar 2027 forventes ophævelse af bestemmelsen om refusion af kommunernes driftsudgifter til aktivering i vejledning og opkvalificering m.v. af personer i jobafklaringsforløb. Udgifter vedrørende mentorstøtte samt øvrig vejledning og opkvalificering m.v. for aktivitet efter 1. januar 2027 forventes at skulle konteres sammen med udgifterne til de øvrige målgrupper.

*Tilrettet konteringsvejledning vedr. refusionsgruppering*

I konteringsreglerne til refusionsgruppering 004 slettes omtale af refusion af afløbsudgifter til personer i ressourceforløb, som var i aktivering i vejledning og opkvalificering, eller som modtog mentorstøtte til og med 2021. Det er ikke længere relevant.

Ændringen træder i kraft med virkning fra regnskab 2026.

**Ad 9) Ændringer på funktion 5.68.98 vedr. driftsudgifter til vejledning og opkvalificering m.v. af unge 15-17-årige**

Den nye grænse pr. fuldtidsperson, jf. pkt. 7, gælder også for øvrig vejledning og opkvalificering m.v. samt mentorstøtte til unge under 18 år. Derfor skal udgifter og indtægter vedr. øvrig vejledning og opkvalificering m.v. samt mentorstøtte til unge under 18 år for aktivitet fra 1. januar 2026 registreres på den nye funktion 5.68.92.

I 2026 er der fortsat 50 pct. refusion af kommunernes driftsudgifter til aktivering i vejledning og opkvalificering af unge under 18 år. Det betyder, at der i 2026 på funktion 5.68.92 skal være grupperinger til kommunernes registrering af udgifter til øvrig vejledning og opkvalificering m.v. samt merudgiftsgodtgørelse, der både er omfattet af grænsen og er refusionsberettigende, se pkt. 7.

I regnskab 2026 registreres driftsudgifterne således:

* *Øvrig vejledning og opkvalificering m.v.:* Da driftsudgifter til øvrig vejledning og opkvalificering m.v. til 15-17-årige for aktivitet fra 1. januar 2026 er omfattet af grænsen, skal udgifterne til øvrig vejledning og opkvalificering m.v. til 15-17-årige registreres på den nye funktion 5.68.92. Driftsgruppering 015 på funktion 5.68.98 anvendes kun til afløbsudgifter af aktivitet til og med 31/12-2025. Der vil være 50 pct. refusion i begge tilfælde.
* *Ordinær uddannelse, hjælpemidler og befordringsgodtgørelse*: Registreres fortsat på driftsgruppering 015 på 5.68.98, og der er 50 pct. refusion.

Det præciseres derfor i titlen på driftsgruppering 015 på funktion 5.68.98, at den skal anvendes til registrering af udgifter vedr. aktivitet i øvrig vejledning og opkvalificering m.v. til og med 31. december 2025, men også fortsat skal anvendes til registrering af udgifter vedrørende uddannelse og hjælpemidler:

015 Uddannelse og hjælpemidler m.v. samt afløb af øvrig vejledning og

opkvalificering m.v. til og med 31/12-2025 til unge 15-17-årige

Der er ingen ændring i, at udgifter til mentorstøtte til 15-17-årige for aktivitet til og med 31. december 2025 registreres på funktion 5.68.90. For aktivitet fra og med 1. januar 2026 skal mentorudgifterne registreres på funktion 5.68.92.

Beskæftigelsesministeriet har oplyst, at fra 1. januar 2027 forventes bestemmelsen om refusion af kommunernes driftsudgifter til tilbud om vejledning og opkvalificering af unge under 18 år at blive ophævet. Fra 2027 forventes alle driftsudgifter vedrørende mentorstøtte samt øvrig vejledning og opkvalificering m.v. til unge under 18 år derfor at skulle registreres på funktion 5.68.92 samt ordinær uddannelse på funktion 5.68.90 for aktivitet efter 1. januar 2027 sammen med udgifterne til de øvrige målgrupper på funktionen. Registrering af udgifter til hjælpemidler og befordringsgodtgørelse til unge under 18 år flyttes til de tilsvarende grupperinger hhv. 106 og 108 til hjælpemidler og befordringsgodtgørelse på funktion 5.68.98, hvor der er 50 pct. refusion.

Ændringen træder i kraft med virkning fra regnskab 2026.

**Ad 10) Ændringer vedr. driftsudgifter til vejledning og opkvalificering m.v. af førtidspensionister**

Den nye grænse pr. fuldtidsperson, jf. pkt. 7, gælder også for øvrig vejledning og opkvalificering m.v. samt mentorstøtte til førtidspensionister. Derfor skal udgifter og indtægter vedr. øvrig vejledning og opkvalificering m.v. samt mentorstøtte til førtidspensionister fra 1. januar 2026 registreres på den nye funktion 5.68.92.

I 2026 er der fortsat 50 pct. refusion af kommunernes driftsudgifter til aktivering af førtidspensionister i øvrig vejledning og opkvalificering m.v. Det betyder, at der i 2026 på funktion 5.68.92 skal være grupperinger til kommunernes registrering af udgifter til øvrig vejledning og opkvalificering m.v., der både er omfattet af grænsen og er refusionsberettigende, se pkt. 7.

I regnskab 2026 registreres driftsudgifterne således:

* *Øvrig vejledning og opkvalificering m.v.:* Da driftsudgifter til øvrig vejledning og opkvalificering m.v. til førtidspensionister for aktivitet fra 1. januar 2026 er omfattet af grænsen, skal udgifterne til øvrig vejledning og opkvalificering m.v. til førtidspensionister registreres på den nye funktion på 5.68.92. Driftsgruppering 106 på funktion 5.68.98 anvendes kun til udgifter af aktivitet til og med 31. december 2025. Der vil være 50 pct. refusion i begge tilfælde.
* *Hjælpemidler*: Registreres fortsat på driftsgruppering 106 på 5.68.98, og der er 50 pct. refusion.

Der er ingen ændring i, at udgifter til mentorstøtte til førtidspensionister for aktivitet til og med 31. december 2025 registreres på funktion 5.68.90. For aktivitet fra og med 1. januar 2026 skal mentorudgifterne registreres på funktion 5.68.92.

Beskæftigelsesministeriet har oplyst, at fra 1. januar 2027 forventes bestemmelsen om refusion af kommunernes driftsudgifter til aktivering i øvrig vejledning og opkvalificering m.v. af førtidspensionister at blive ophævet. Udgifter vedrørende mentorstøtte samt øvrig vejledning og opkvalificering m.v. for aktivitet efter 1. januar 2027 forventes at skulle registreres sammen med udgifterne til de øvrige målgrupper. Registrering af udgifter til hjælpemidler til førtidspensionister er fortsat på driftsgruppering 106 på 5.68.98, og der er 50 pct. refusion.

Ændringen træder i kraft med virkning fra regnskab 2026.

**Ad 11) Ændringer pr. 1. februar 2026 som følge af beskæftigelsesreformen**

Folketinget har d. 18. december 2025 vedtaget lov om ændring af lov om en aktiv beskæftigelsesindsats, lov om organisering og understøttelse af beskæftigelsesindsatsen m.v. og forskellige andre love (Reform af beskæftigelsesindsatsen, mere fleksible kontaktforløb og tilbud, afskaffelse af kravet om jobcentre, frihed i organiseringen af beskæftigelsesindsatsen, afskaffelse af ressourceforløb og revalidering m.v.). Lovens initiativer træder i kraft dels 1. februar 2026 og dels 1. juli 2026.

Ændringer pr. 1. februar 2026 vedrører bl.a. ophævelse af ordningerne med ressourceforløb og revalidering inkl. forrevalidering. Der vil dog i længere tid være udgifter til igangværende forløb pr. 1. februar 2026 og også efterfølgende, da forløb, der er bevilget senest den 31. januar 2026, kan færdiggøres. Der er i denne omgang derfor kun indsat en bemærkning om, at de relevante grupperinger kan anvendes for forløb bevilget senest den 31. januar 2026 i indledningen til funktion 5.58.82 om ressourceforløb og 5.58.80 om revalidering samt driftsgruppering 011 om kontanthjælp under forrevalidering på funktion 5.57.73. Der er også gjort bemærkning herom ved aktivering af disse målgrupper i indledningen til funktionerne 5.68.90, 5.68.92., 5.68.94 og 5.68.95.

Ændringen pr. 1. februar 2026 vedrører også ophævelse af jobrotationsordningen efter kapitel 22 i lov om en aktiv beskæftigelsesindsats. Der vil dog i længere tid være udgifter til igangværende forløb pr. 1. februar 2026 og også efterfølgende, da forløb, der er bevilget senest den 31. januar 2026, kan færdiggøres. Der er i denne omgang derfor kun indsat en bemærkning i indledningen til funktion 5.68.98 og på driftsgrupperingerne 102 og 105 om, at de relevante grupperinger kan anvendes for forløb bevilget senest den 31. januar 2026.

Ændringen pr. 1. februar 2026 vedrører desuden også ophævelse af puljen til uddannelsesløft til dagpengemodtagere med 80 pct. tilskud. Der vil dog fortsat kunne være udgifter for personer, som senest den 31. januar 2026 har fået bevilget tilbud om en uddannelse eller deltager i tilbud om en uddannelse efter § 96 i lov om en aktiv beskæftigelsesindsats. Der er i denne omgang derfor kun indsat en bemærkning herom i indledningen til funktion 5.68.98 og på driftsgruppering 101 på funktionen.

Ændringerne træder i kraft med virkning fra regnskab 2026.

Alle lovhenvisninger i konteringsreglerne til lov om en aktiv beskæftigelsesindsats vil være de gældende pr. 1. januar 2026, jf. lovbekendtgørelse nr. 280 af 1. marts 2024 om en aktiv beskæftigelsesindsats med senere ændringer, og henvisning til daværende lov om aktiv beskæftigelsesindsats er fortsat lovbekendtgørelse nr. 1342 af 21. november 2016 om en aktiv beskæftigelsesindsats med senere ændringer.

Ændringer pr. 1. juli 2026 er ikke medtaget i denne omgang, men vil blive indarbejdet i næste orienteringsskrivelse.

**Ad 12) Øvrige ændringer på Beskæftigelsesministeriets område**

*Indledningen til funktion 5.68.98*

Henvisning til at driftsudgifter til den kommunale beskæftigelsesindsats konteres på funktion 5.68.90 udvides med, at der fra regnskab 2026 også registreres på funktion 5.68.92.

Derudover fremgår det, at fra regnskab 2026 konteres udgifter til øvrig vejledning og opkvalificering m.v. til 15-17-årige på funktion 5.68.92, se pkt. 9.

For at korte ned på indledningen slettes de tre nederste tekstafsnit i indledningen:

* De to afsnit om, at udgifter til voksenlærlinge-ordningen og initiativer vedr. større virksomhedslukninger, der tidligere har været registreret på denne funktion, har i flere år været registreret på andre funktioner, så oplysningerne er ikke relevante her længere.
* Sidste afsnit om udgifter til personlig assistance fremgår i forvejen længere oppe i vejledningen og slettes derfor.

*Omtale af 5.68.92 i flere indledninger på funktioner*

I indledningen til funktionerne 5.57.71, 5.57.73 og 5.57.75, funktionerne 5.58.80, 5.58.81, 5.58.82 og 5.58.83 samt funktion 5.68.98 er omtale af registrering af udgifter til vejledning og opkvalificering samt mentorstøtte efter lov om en aktiv beskæftigelsesindsats på funktion 5.68.90 udvidet med, at registreringen også gælder funktion 5.68.92. Samme udvidelse er indarbejdet på funktion 3.38.77 om daghøjskoler.

*Funktion 5.68.94*

Fra regnskab 2026 vil supplerende kontanthjælp for personer ansat med i løntilskud ikke længere skulle konteres under gruppering 108 på funktion 5.68.94. I stedet skal kontanthjælpen konteres under kontanthjælpsgrupperingerne 104-107 på funktion 5.57.73.

Ændringerne træder i kraft med virkning fra regnskab 2026.

Hovedkonto 6

**Ad 13) Ændring på funktion 6.45.53 som følge af indførsel af jobpræmie**

Med beskæftigelsesreformen indføres en jobpræmie, når kommuner lykkes med at få aktivitetsparate kontanthjælpsmodtagere i beskæftigelse med løntimer over en startgrænse.

Det er i konteringsreglerne til funktion 6.45.53 Administration vedr. jobcentre

tilføjet, at jobpræmien, der indføres fra 2026 med beskæftigelsesreformen, skal indtægtsføres på funktion 6.45.53.

Ændringen træder i kraft med virkning fra regnskab 2026.

**Ad 14) Øvrige ændringer og præciseringer**

1. På funktion 3.22.06 og 5.28.23 præciseres det, at i forbindelse med betaling for behandlings- og specialundervisningstilbud over kommunegrænsen skal beliggenhedskommunen bogføre tilgodehavendet hos betalingskommunen på funktion 8.28.19.
2. På funktion 4.62.82 Genoptræning og vedligeholdelsestræning og funktion 5.30.26 Personlig og praktisk hjælp og madservice samt helhedspleje og madlavning til ældre omfattet af frit valg af leverandør præciseres anvendelsesområdet for helhedspleje efter ældrelovens §§ 10 og 11.
3. På funktion 5.30.27, refusionsgruppering 002, Refusion med 100 pct. af udgifter til flygtninge m.v. med betydelig og varigt nedsat funktionsevne anbragt i døgnophold, tilføjes henvisning til ældrelovens § 43, stk. 2.
4. På funktion 5.30.36 Plejevederlag og hjælp til sygeartikler og lignende i forbindelse med pasning af døende i eget hjem præciseres i indledningen til funktionen samt på driftsgrupperingerne 001 og 003, at denne hjælp tildeles med hjemmel i ældrelovens §§ 23 og 26. Ændringen sker som følge af ældrelovens ikrafttrædelse den 1. juli 2025.
5. På funktion 5.38.38 Personlig og praktisk hjælp og madservice til personer med handicap m.v. omfattet af frit valg af leverandør samt rehabiliteringsforløb er der indsat en henvisning til en ny § 83 b i serviceloven som følge af, at reglerne om madservice er blevet udskilt fra bestemmelsen om personlig og praktisk hjælp. Endvidere er der på funktionen indsat en henvisning til § 117 a i serviceloven, som til gengæld er blevet slettet på funktion 5.38.39.
6. På funktion 5.46.60, driftsgruppering 013, rettes paragrafhenvisning i lov om aktiv beskæftigelsesindsats fra § 32, stk. 1, nr. 2, til § 91.
7. På funktion 5.48.67, driftsgruppering 007, 010 og 012, præciseres, at grupperingerne også omfatter udvidet helbredstillæg efter pensionslovens § 14 a, stk. 4.
8. Med orienteringsskrivelse nr. 63 af 1. juli 2024, pkt. 1, blev arterne under hovedart 8 gjort udtømmende, så der alene kan anvendes art 8.6 og 8.9. Dette konsekvensrettes i konteringsreglerne til funktion 8.51.52.
9. Som følge af kontanthjælpsreformen indsættes på funktion 5.57.73, driftsgruppering 019, at engangshjælp efter § 25 a til personer, der har nået efterlønsalderen, uden ret til social pension, kan tildeles i perioden 1. januar 2016 til og med 30. juni 2025.
10. Præcisering på funktion 5.58.81, driftsgruppering 112, vedr. tilskud til selvstændigt erhvervsdrivende med 65 pct. refusion, som ikke er omfattet af refusionsomlægningen pr. januar 2016. Det præciseres, at grupperingen alene anvendes til udgifter, der påvirker restafregning vedrørende 2025, samt berigtigelser vedr. tidligere år.
11. På funktion 5.68.98, driftsgruppering 101, præciseres det, at retten til uddannelsesløft inden for mangelområder til dagpengemodtagere er permanentgjort, jf. § 97 a i lov om en aktiv beskæftigelsesindsats.
12. På funktion 8.52.59 og i kapitel 2.6, s. 1, foretages en sproglig tilpasning, så ”momsregistrering” ændres til ”momsregistreret område”.
13. I kapitel 7.2, s. 9, ændres ”Indenrigs- og Sundhedsministeriets vejledning om kommuners og amtskommuners udførelse af opgaver for andre offentlige myndigheder” til ”Erhvervsministeriets vejledning om kommuners og amtskommuners udførelse af opgaver for andre offentlige myndigheder”.

Ændringerne træder i kraft med virkning fra regnskab 2026.

**Afslutning**

De konkrete ændringer i kap. 3-4 i det kommunale budget- og regnskabssystem fremgår af de vedhæftede bilag.

Ændringerne i kap. 3-4, der alle har virkning fra regnskab 2026, kan også fremfindes på den særlige underside for kapitel 3-4, jf. orienteringsskrivelse nr. 58 af 19. december 2022, ved at vælge 'Regnskab 2026 (sen.)' under Valg 3 og 'Ift. b2026 (sen.)' under Valg 4 og klikke på 'Kp-nyt' i søgeboksen. Der kan 'bladres' igennem ændringerne ved at klikke på '<' og '>' i søgeboksen eller vælge en bestemt kontoplanændring i listen i venstre side. Nederst i søgeboksen står et versionsnummer. Hvis der ikke står ’vs. 6.10.1.’, er det nødvendigt at genindlæse siden (fx ved at holde Ctrl-tasten nede og trykke på F5).

Med venlig hilsen

Henning Elkjær Nielsen